钦定古今图书集成/理学汇编/文学典/第006卷 > 容斋随笔 > 《韩柳为文旨要》
## 钦定古今图书集成/理学汇编/文学典/第006卷 > 容斋随笔 > 《韩柳为文旨要》

韩退之自言作为文章，上规姚姒盘诰《春秋》《易》《诗》《左
氏》《庄》《骚》、太史子云、“相如闳其中而肆其外。”柳子厚自
言：“每为文章，本之《书》《诗》《礼》《春秋》《易》，参之《穀梁氏》以励
其气，参之《孟》《荀》以畅其支，参之《庄》《老》以肆其端，参之
《国语》以博其趣，参之《离骚》以致其幽，参之《太史公》以
著其洁。”此韩、柳为文之旨要，学者宜思之。